De Kafääpflaunzn ghean zua botanischen Gattung Coffea aus da Famülie Rubiaceae. Es wean vua oim de zwaa Oatn C.xa0arabica (Arabica-Kafää) und C.xa0canephora (Robusta-Kafää) vawendt, de wos vo Afrika stauma. Sötana aa de Oatn C.xa0liberica und C.xa0excelsa. De Kafääpflaunzn kenna bis zu 4xa0m hoch wean, in de Plantagen weans owa zruggschniddn. De Bliatn san weiß und de Fricht san bei da C.xa0arabica 9 bis 11 Monat noch da Befruchtung reif, bei da C.xa0robusta noch 6 bis 8 Monat. Es buidn se Staafricht, de wos in eanara Foab bei da Reifung vo grean iwa gööb noch rot wexln und zwaa Saumen, de wos Kafääbaunan enthoidn. De easchntn Eaträge hod a Strauch noch 3 bis 4 Joa, noch rund zwanzg Joa gähd da Eatrog daun wieda zrugg.